Każymukan Mōngajtpasuly (Қажымұқан Мұңайтпасұлы, ze ruskigo mianowany Хаджимукан Мунайтпасов, Hadżimukan Munajtpasow ; rd. we 1871 roku we wsi Karaotkiel we ôbwodzie akmołskym (Kazachstan), um. 12 sierpnia 1948) – lygyndarny kazachski zapaśnik, wielokrotny majster świata we wrestlingu grecko-rzimskym. Każymukan Mōngajtpasuly bōł wielgi na 174 cyntymetry, a ważōł 95 kilōgramōw. Walczōł we 54 krajach świata, zdobōł uōnczniy 48 medalōw. Jydnym s przełōmowych mōmyntōw we jygo karierze bōł rok 1910, kedy to we Buenos Aires zdobōł złoty medal a po raz piyrszy ôstoł majstrym świata. Umrzył 12 sierpnia 1948 we kołchozie "Lyninskoje znomia" we prowincyji połedniowokazachskij, niy ôstawiajōnc po sie żodnych szkolorzōw ni kōntynuatorōw, ôpuszczajōnc swoje 4 żōny pozostołe we Turkestaniy. We 1980 roku ôdymkniynto muzeōm słynnygo wojownika. Miano Każymukana noszōm głōwne ulice miast takych, kej Ałmaty, Astana, Symej; na jygo cześć nazwano tyż cyntralny stadjōn Astany. Na kanwie jygo historie ôparte bōły filmy "Hadżi-Mukan" (1978) a "Znej naszych!" (1985), s udziołym Bachytżana Esżanowa, Gieorgija Martirosjana a Aleksandra Pankriatowa-Czjornyj.